CELEX: 31981R3021
Language: hr
Date: 1981-10-19 00:00:00
Title: Uredba Vijeća (EEZ) br. 3021/81 od 19. listopada 1981. o prilagodbi, zbog pristupanja Grčke, Uredbe (EEZ) br. 1108/70 o uvođenju računovodstvenog sustava izdataka za infrastrukturu u željezničkom i cestovnom prometu te prometu unutarnjim vodnim putovima

07/Sv. 015
            
            
               HR
            
            
               Službeni list Europske unije
            
            
               23
            
         31981R3021
   
               L 302/8
            
            
               SLUŽBENI LIST EUROPSKE UNIJE
            
            
               19.10.1981.
            
         
      UREDBA VIJEĆA (EEZ) br. 3021/81
   od 19. listopada 1981.
   o prilagodbi, zbog pristupanja Grčke, Uredbe (EEZ) br. 1108/70 o uvođenju računovodstvenog sustava izdataka za infrastrukturu u željezničkom i cestovnom prometu te prometu unutarnjim vodnim putovima
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 75.,
   uzimajući u obzir prijedlog Komisije,
   uzimajući u obzir mišljenje Skupštine (1),
   budući da se Vijeće posavjetovalo sa Gospodarskim i socijalnim odborom o prijedlogu Komisije u skladu s člankom 198., prvim stavkom Ugovora; budući da Odbor nije mogao dostaviti svoje mišljenje u roku koji je odredilo Vijeće; budući da članak 198., drugi stavak Ugovora dopušta Vijeću da poduzima daljnje korake ako nije dano mišljenje; budući da Vijeće smatra da se mora poslužiti tom mogućnošću radi važnosti brzog donošenja potrebnih izmjena;
   budući da se Uredba (EEZ) br. 1108/70 (2), kako je izmijenjena Uredbom (EEZ) br. 1384/79 (3), mora prilagoditi kako bi se u njezin Prilog uključila željeznička mreža Grčke,
   DONIJELO JE OVU UREDBU:
   Članak 1.
   Prilogu II. Uredbi (EEZ) br. 1108/70 pod točkom „A.1. ŽELJEZNICA – Glavne mreže”, iza teksta „Savezna republika Njemačka”, dodaje se sljedeće:
   
      „Helenska Republika
      
      
                  —
               
               
                  Οργανισμός Σιδηροδρόμων Ελλάδος Α.Ε. (ΟΣΕ)”.
               
            
   Članak 2.
   Ova Uredba stupa na snagu sljedećeg dana od dana objave u Službenom listu Europskih zajednica.
   Primjenjuje se od 1. siječnja 1981.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luksemburgu 19. listopada 1981.
      
         
            Za Vijeće
         
         
            Predsjednik
         
         P. WALKER
         
      
   
   
      (1)  SL C 144, 15.6.1981., str. 36.
   
      (2)  SL L 130, 15.6.1970., str. 4.
   
      (3)  SL L 167, 5.7.1979., str. 1.